Diari Oficial de la Generalitat Valenciana


Sumari del DOGV 1774, del 04-05-1992 (1992/824639)

ORDRE de 21 d'abril de 1992, de la Conselleria d'Agricultura i Pesca, per la qual convoca eleccions per a la renovació dels consells reguladors de les denominacions d'origen, genèriques i específiques.
---------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1992/04/21/(1)/dof/vci/html**

### Dades del document

Número de DOGV
:   1774

Data del DOGV
:   04-05-1992

Secció del DOGV
:   DISPOSICIONS GENERALS

Número del document
:   1992/824639


Data del document
:   21-04-1992

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Correcció d'errades

Ordre de 21 d'abril de 1992, de la Conselleria d'Agricultura i Pesca, per la qual convoca eleccions per a la renovació dels consells reguladors de les denominacions d'origen, genèriques i específiques.  
Les comunitats autònomes, d'acord amb el que estableixen els seus corresponents estatuts d'autonomia, fixaran la data de convocatòria i el procediment d'elecció dels vocals dels consells reguladors de les denominacions d'origen i de les denominacions específiques que afecten el seu exclusiu àmbit territorial.  
Ja que en l'actualitat hi ha nou denominacions, cinc d'origen i quatre específiques, per raó d'economia, temps, recursos i de cronologia futura, s'aconsella la celebració simultània dels respectius processos electorals.  
Per tot açò, d'acord amb el que disposa el paràgraf cinquè de l'article 34 del nostre estatut d'autonomia i en ús de les facultats que tinc atribuïdes,   
ORDENE:  
CAPITOL I  
Normes generals  
Article primer. Convocatòria  
Convocar eleccions, el dilluns 29 de juny, per a l?elecció dels vocals i la posterior constitució dels consells reguladors de les denominacions d'origen de vins «Alacant», «València» i «Utiel-Requena», «Nespres Callosa d'En Sarrià» i «Raïm de Taula Embossat del Vinalopó», i també de les denominacions específiques «Licors Tradicionals d'Alacant», «Xufa de València i Orxata Valenciana de Xufa» «Jijona» i «Cireres de la Muntanya d'Alacant».  
Article segon. Legislació aplicable  
1. El procediment electoral i tots els actes que se'n deriven es regiran per aquesta ordre.  
2. Supletòriament, seran d'aplicació, en primer lloc, les ordres del Ministeri d?agricultura, Pesca i Alimentació de 23 de desembre de 1987, 6 de març de 1992, i els articles 1 í 2 de la de 27 de gener de 1988. En segon lloc, serà d?aplicació la legislació sobre règim electoral general.  
Article tercer. Còmput de terminis i calendari electoral  
1. El dia de l?entrada en vigor d'aquesta ordre serà el dia «D», i es computaran els terminis en dies naturals amb referència a aquest dia.  
2. En els casos que coincidesca en diumenge o festiu el darrer dia d'un termini, s'habilita per a aquest efecte el dia hàbil següent.  
3. El calendari, en dies naturals, al qual ajustaran les actuacions la junta electoral central i les juntes electorals de denominacions, com també els terminis per a exposar els censos, proclamar els candidats a vocals, constituir les meses electorals, designar els vocals i els suplents, i la proposta i el nomenament de presidents, i la resta d'actuacions, hi figura a l'annex II.  
CAPITOL II  
Juntes electorals central i de denominacions  
Article quart. Juntes electorals  
Es crea una junta electoral central, única per a totes les denominacions, i nou juntes electorals de denominacions d'origen i específiques, esmentades en l'article primer.  
Article cinquè. Composició de la junta electoral central  
1. La composició de la junta electoral central, que tindrà la seu a València, a la Conselleria d?agricultura i Pesca, c/ Amadeu de Savoia, núm. 2, serà la següent:  
a) President: el Director General d'innovació i Promoció Agrària.  
b) Vocals:  
- El Cap del Servei Jurídic de la Conselleria d?agricultura i Pesca.  
- Un representant de cadascuna de les organitzacions professionals agràries d'àmbit nacional, amb implantació a la Comunitat Valenciana.  
- Dotze representants, un de cadascun dels sectors de cooperatives, cellers, embotelladores, elaboradors, magatzemistes, agençadors, envasador, comercialitzadors i expenedors, segons el detall següent:  
Denominacions d'origen de Vins «Alacant», «Utiel-Requena» i «València»:  
1. Un representant de les cooperatives vinícoles de producció, és a dir, productors associats en cooperatives o societats agràries de transformació.  
2. Un representant de cellers elaboradors i embotelladors.  
- Denominació Específica «Cireres de la Muntanya d'Alacant»:  
3. Un representant de les cooperatives de producció.  
4. Un representant del sector d'emmagatzematge, agençament i envasatge.  
- Denominació Específica «Xufa de València i Orxata Valenciana de Xufa»:  
5. Un representant del sector d'elaboració, envasat, comercialització i expenedoria d'orxata.  
6. Un representant del sector d'elaboració, envasat, comercialització i expenedoria de xufa.  
- Denominació Específica «Jijona»:  
7. Un representant del sector d'elaboració i comercialització.  
- Denominació d'Origen «Nespres Callosa d'En Sarrià»:  
8. Un representant de les cooperatives de producció.  
9. Un representant del sector d'agençament, envasat i emmagatzematge.  
- Denominació Específica «Licors Tradicionals d'Alacant»:  
10. Un representant dels elaboradors-embotelladors.  
- Denominació d'Origen «Raïm de Taula Embossat del Vinalopó»:  
11. Un representant de les cooperatives de producció.  
12. Un- representant del- sector envasador i comercialitzador.  
c) Secretari: el cap del Servei de Promoció a la Qualitat de la Direcció General d'innovació i Promoció Agrària.  
2. Per a les propostes de nomenament dels membres que representen les organitzacions professionals agràries, seran necessaris els següents requisits:  
a) Certificació d'estar inscrita l?organització en l?Oficina de Dipósit d'Estatuts corresponent.  
b) Acord de l?òrgan de govern de l?organització, que designe el representant i, i si escau, els suplents.  
En el cas que una organització professional o associació empresarial estiga integrada en una altra de rang superior, aquella no podrà designar cap representant, si la del major àmbit el presentava.  
3. Aquestes propostes de nomenament es presentaran davant la Direcció General d'innovació Promoció Agrària en el termini de quatre dies, D+4, alhora que farà el nomenament dels vocals el Director General d'innovació i Promoció Agrària en el dos dies següents, D+4+2.  
4. A l?endemà tindrà lloc la constitució de la junta electoral central, D + 6 + 1, i aquest fet es podrà recórrer en el termini de dos dies, D + 7 + 2, davant el director general esmentat, que el resoldrà en els dos dies següents, D + 9 + 2.  
Article sisè. Composició de les juntes electorals de denominacions  
1. La composició de les juntes electorals de denominacions, la seu de les quals radicarà en el servei territorial de la Conselleria d?agricultura i Pesca de la província on estiga situada la seu del consell regulador, serà la següent:  
a) President: el director territorial de la Conselleria d?agricultura i Pesca, de la dita província o la persona que delegue.  
b) Vocals:  
- Un lletrat adscrit al Servei-Jurídic de la Conselleria d'Agricultura i Pesca o un lletrat amb destinació en la dita direcció territorial.  
- Un representant de cadascuna de les organitzacions professionals agràries d'àmbit nacional, amb implantació a la Comunitat Valenciana.  
- Per a cadascuna de les denominacions, a més dels anteriors, els següents:  
 Denominació d'Origen «Alacant»:  
- Un representant de cadascuna de les associacions empresarials.  
- Un representant del sector cooperatiu de producció, és a dir, productors associats en cooperatives o societats agràries de transformació.  
- Un representant de cellers no embotelladors.  
- Un representant de cellers embotelladors.  
 Denominació d'Origen «Utiel-Requena»:  
- Un representant de cadascuna de les associacions empresarials.  
- Un representant del sector cooperatiu i de producció, és a dir, productors associats en cooperatives o societats agràries de transformació.  
- Un representant de cellers no embotelladors.  
- Un representant de cellers embotelladors.  
 Denominació d'Origen «València»:  
- Un representant de cadascuna de les associacions empresarials.  
- Un representant del sector cooperatiu de producció, és a dir, productors associats en cooperatives o societats agràries de transformació.  
- Un representant de cellers no embotelladors.  
- Un representant de cellers embotelladors.  
 Denominació d'Origen «Nespres Callosa d'En Sarrià»:  
- Un representant d'associacions empresarials.  
- Un representant del sector cooperatiu de producció, és a dir, productors associats en cooperatives o societats agràries de transformació.  
 Denominació d'Origen «Raïm de Taula Embossat del Vinalopó»:  
- Un representant de les associacions empresarials.  
- Un representant del sector cooperatiu de producció, és a dir, productors associats en cooperatives o societats agràries de transformació.  
- Un representant del sector envasadors-comerciants, si existia.  
 Denominació Específica «Licors Tradicionals d'Alacant»:  
- Un representant de les associacions empresarials.  
- Un representant del sector d'elaboradors-embotelladors.   
 Denominació Específica «Xufa de València i Orxata Valenciana de Xufa»:  
- Un representant de les associacions empresarials.  
- Un representant del sector d'elaboració, envasatge, comercialització i expenedoria de xufa.  
- Un representant del sector d'elaboració, envasatge, comercialització o expenedoria d'orxata.  
 Denominació Específica «Jijona»:  
- Un representant de les associacions empresarials, si existia.  
- Un representant d'elaboradors.  
- Un representant de cómercialitzadors.  
 Denominació Específica «Cireres de la Muntanya d'Alacant»:  
- Un representant de les associacions empresarials.  
- Un representant de les cooperatives de producció.  
- Un representant del sector magatzemista, agençador o envasador.  
e) Secretari: el cap d'àrea o secció que designe el director territorial de la Conselleria d'Agricultura i Pesca de la província.  
2. Per a les propostes de nomenament dels membres que representen les organitzacions professionals agràries seran necessaris els següents requisits:  
a) Certificació d'estar inscrita l'organització en l'Oficina de Dipòsit d'Estatuts corresponent.  
b) Acord de l'òrgan de govern de l'organització que designe el representant i, si escau, els suplents.  
En el cas que una organització professional agrària o associació professional estiga integrada en una altra de rang superior, aquella no hi podrà designar representant si la de major àmbit el presentava.  
3. Les propostes de nomenament es presentaran davant la direcció territorial de la Conselleria d'Agricultura i Pesca on tinga la seu la junta electoral de denominació en el termini de deu dies, D + 10, i el director territorial respectiu nomenarà els vocals de les juntes electorals de denominació en els tres dies següents, D + 10 + 3.  
4. En els dos dies següents tindrà lloc la constitució de les juntes electorals de les denominacions, D + 13 + 2, que es podran recórrer W el termini de dos dies, D + 15 + 2, i es resoldran els recursos per la junta electoral central en els dos dies següents, D + 17 + 2.  
Article seté. Funcions de la junta electoral central  
Les funcions de la junta electoral central seran les següents:  
1. Dictar instruccions i resoldre les consultes que Li plantegen les juntes electorals de denominació relatives al procediment electoral, i també atendre l?organització, coordinació i vigilància del compliment de les funcions assignades a les juntes electorals de denominació.  
2. Resoldre els recursos que, si escau, eleven les juntes electorals de denominació en relació amb la proclamació de candidats, la proclamació de vocals electes, la proposta a president de cada consell regulador, i la resta de recursos que es presenten contra els acords de les juntes electorals de denominació.  
3. Resoldre els recursos que es presenten contra les resolucions de les juntes electorals de denominació en relació amb les llistes d'electors. En cap cas, el procés de formació de les llistes no quedarà interromput per aquest recurs que, si és el cas, donarà lloc a la modificació de la llista electoral corresponent en els terminis de la resolució recaiguda.  
Article vuitè. Funcions de les juntes electorals de denominació.  
Les funcions de les juntes electorals de denominació seran les següents:  
1. Publicar les llistes d'electors inserits en els diversos registres de la seua denominació, per censos i subzones, i ordenar-ne l?exposició pública en el respectiu consell regulador, direccions territorials de la Conselleria d?agricultura i Pesca, cambres agràries províncials i ajuntaments dels municipis de les denominacions.  
2. Resoldre les reclamacions, en primera instància, en relació amb les llistes d'electors, i trametre a la junta electoral central els recursos presentats eventualment contra les decisions el dia següent, juntament amb l?informe.  
3. Aprovar les llistes definitives.  
4. Rebre els escrits de presentació de candidats a vocals.  
5. Proclamar els candidats.  
6. Designar els membres de les meses electorals.  
7. Vigilar el desenvolupament correcte de les votacions.  
8. Proclamar els vocals electes.  
9. Garantir tot el procés electoral fins a la proposta de president del Consell Regulador.  
CAPITOL III  
Dels cenísos i llur exposició  
Article novè. Formació dels censos electorals  
Els censos electorals, els elaboraran els consells reguladors de cada denominació i estaran constituïts pels titulars inscrits als registres de cadascuna, tal com s'expressa tot seguit:  
1. Consells reguladors de les denominacions d'origen «Alacant», «Utiel-Requena» i «València»:  
- Cens A: constituït per viticultors inscrits al Registre de Vinyes del Consell Regulador, que siguen socis de cooperatives o societats agràries de transformació.  
- Cens B: constituït per viticultors inscrits al Registre de Vinyes del Consell Regulador, no inclosos en l'apartat anterior.  
- Cens C: constituït per titulars de cellers inscrits al Registre de Cellers del Consell Regulador no inclosos en l'apartat següent.  
- Cens D: constituït per titulars de cellers embotelladors inscrits al registre del consell regulador.  
2. Consell Regulador de la Denominació d'Origen «Nespres Callosa d'En Sarrià»:  
- Cens A: constituït per productors inscrits al registre corresponent del consell regulador.  
- Cens B: constituït per titulars d'instal·lacions de condicionament, envasatge i emmagatzematge inscrits als registres corresponents.  
3. Consell Regulador de la de Denominació d'Origen «Raïm de Taula Embossada del Vinalopó»:  
- Cens A: constituït per productors inserits al respectiu Registre del Consell Regulador  
- Cens B: constituït per titulars d'instal·lacions d'emmagatzematge i envasat, inscrits als registres del consell regulador.  
4. Consell Regulador de la Denominació Específica «Licors Tradicionals d'Alacant».  
- Cens A: constituït per elaboradors í embotelladors inscrits al registre corresponent del consell regulador.  
5. Consell Regulador de la Denominació Específica «Xufa de València i Orxata Valenciana de Xufa»:  
- Cens A: constituït per productors de xufa inscrits al respectiu registre del Consell Regulador.  
- Cens B: integrat per elaboradors, envasadors, comercialitzadors i expenedors d'orxata i xufa que estiguen inscrits als respectius registres del consell regulador.  
6. Consell Regulador de la Denominació Específica «Jijona»:  
- Cens A: constituït per elaboradors inscrits al corresponent registre del Consell Regulador.  
- Cens B: integrat per titulars per titulars d'empreses comercialitzadores, amb marca pròpia, que figuren inscrits en el respectiu registre del consell regulador.  
7. Consell Regulador de la Denominació Específica «Cireres de la Muntanya d'Alacant»:  
- Cens A: constituït per productors inscrits al registre corresponent del consell regulador.  
- Cens B: integrat per titulars de plantes d'envasatge i manipulació que figuren a l?oportú registre del consell regulador.  
Article deu. Condicions per a figurar en els respectius censos  
1. Per a figurar en els censos esmentats en l'article anterior caldrà:  
a) Estar inscrit als registres corresponents del consell regulador que es tracte, abans de la publicació d'aquesta ordre, o en tot cas, que la inscripció s'haja sol·licitat amb anterioritat, després de la prèvia comprovació.  
b) Estar en el ple ús dels seus drets civils.  
2. En els cas dels consell reguladors de les denominacions d'origen «Alacant», «Utiel-Requena» i «València» o d'altres que puguen assemblar-se, quan un producte titular d'una explotació tinga una part d'ella adherida a cooperatives o societats agràries de transformació i una altra no, només tindrà dret a ser elector i elegible en el cens on tinga una major superfície. Si aquesta fos igual en els cens A i B, només figurarà en el cens A.  
3. S'entén com a titular del dret, el mateix que figure als registres del consell regulador.  
Article onze. Confecció dels censos electorals  
1. Els censos es presentaran en impresos segons els models de l'Annex III, i hi figuraran els titulars per ordre alfabètic.  
2. També s'admetran llistes informàtiques que proporcionen, si més no, la mateixa informació i estiguen diligenciats com es preveu en l?esmentat annex.  
Article dotze. Admissió i exposició de censos  
1. Les juntes electorals de denominació, una vegada rebuts dels consells reguladors, fins el dia D + 24, els censos corresponents en nombre d'exemplars necessaris per a l'exposició, i després de les comprovacions que s'estime necessàries, diligenciaran amb les signatures del secretari de la junta electoral de denominació i el conforme del president, tots els censos i ordenarà en els quatre dies següents, D + 24 + 4, l'exposició pública durant sis dies, D + 28 + 6, als següents Llocs: seu del consell regulador, direcció territorial de la Conselleria d'Agricultura i Pesca, cambra agrària províncial i ajuntaments dels municipis de la denominació de què es tracte. Opcionalment podran exposar-se, a més a més, en les cooperatives i societats agràries de transformació afectades per aquest procés electoral.  
2. Durant l?exposició pública podran presentar-se les reclamacions davant les juntes electorals de denominació contra les llistes dels censos electorals, i aquestes decidiran en el termini dels quatre dies següents, D+34+4.   
3. En els tres dies següents, D+38+3, les juntes electorals de denominació exposaran els censos definitius en la seua seu, i només es podran recórrer davant la junta electoral central en els tres dies següents, D + 41 + 3, que resoldrà en el termini de dos dies, D+44+2.  
CAPITOL IV  
Urnes, sobres i paperetes  
Article tretze. Urnes, sobres i paperetes  
1. Les urnes Per a efectuar la votació les facilitaran els secretaris dels ajuntaments a petició de la junta electoral de denominació.  
2. Els sobres i les paperetes els facilitaran les juntes electorals de denominació a les meses electorals del seu consell regulador, una vegada acusada la recepció signada pel seu president.  
Article catorze. Identificació d4 les urnes i les paperetes  
1. En cada mesa electoral haurà d'haver-hi una urna per a cada grup de votants dels determinants en l'article setè, amb els distintius «cens A», «cens B», i si escau, «cens C» i «cens D», segons el que es preveu per a cada consell regulador.  
2. Les paperetes i els sobres respectius es confeccionaran en diferents colors: blanc per al cens A, groc per al cens B, verd per al cens C i rosa per al cens D.  
3. Les juntes electorals de denominació, atenent a raons d'economia o rapidesa, podran variar els colors abans expressat o la tonalitat.  
4. En cap cas el nombre de sobres i paperetes rebuts pels presidents de mesa no serà inferior al doble dels electors.  
Article quinze. Contingut de les paperetes  
1. Les paperetes electorals expressaran la denominació i, si és el cas, la sigla i l'emblema de l'organització, associació, federació, coalició o agrunament d'electors de la candidatura, amb el nom i cognoms dels candidats i dels seus suplents, segons l'ordre de col·locació.  
2. En cada papereta constaran tants candidats com vocals corresponguen al grup en què es vote, segons s'especifica en Annex I, i igual nombre de suplents, excepte aquells casos en què no siga possible pel reduït nombre d'elegibles del cens corresponent.  
CAPITOL V  
Presentació de candidats i forma de proclamació  
Article setze. Sol·licitud de proclamació i candidatures  
1. Per a l'elecció dels vocals representatius dels censos a què fa referència l'article novè d'aquesta ordre, seran electors i elegibles els pertanyents a cadascun d'aquests censos.  
2. Les candidatures per a l?elecció de vocals dels consells reguladors de les denominacions esmentades en l'article primer que hagen de representar a cadascun dels grups (censos), es presentaran mitjançant sol·licitud de proclamació davant la junta electoral de denominació, en el termini de quatre dies comptadors a partir de l?exposició dels censos definitius, és a dir, durant els dies D + 41 a D + 44, del calendari que figura en l'annex II.  
3. La representació dels diversos sectors serà com segueix:  
a) Consells reguladors de les denominacions d'origen «Alacant», «Utiel-Requena» i «València»: la representació dels sectors vitícola (censos A i B) i vinícola (censos C i D) estarà formada pel mateix nombre de vocals, i aquest nombre serà el mateix que figura en l'annex I.  
El nombre de vocals corresponents als censos A i B serà proporcional al nombre d'hectàrees inscrites en el registre de vinyes corresponents a cadascun d'ells.  
b) Consell Regulador de la Denominació d'Origen «Nespres Callosa d'En Sarrià: la representació dels sectors productor (cens A) i condicionador-envasador-magatzemista (cens B), estarà formada pel mateix nombre de vocals, i s'indica en l'annex I  
c) Consell Regulador de la Denominació d'Origen «Raïm de Taula Embossat del Vinalopó»: la representació dels sectors productors (cens A) i magatzemista-envasador (cens B) estarà formada pel mateix nombre de vocals, i figura en l'annex I.  
d) Consell Regulador de la Denominació Específica «Licors Tradicionals d'Alacant»: la representació del sector elaborador-embotellador (cens A) estarà formada pel nombre de vocals que figura en l'annex I.  
e) Consell Regulador de la Denominació Específica «Xufa de València i Orxata Valenciana de Xufa»: la representació del sector productor (cens A) i la del sector elaborador, envasador, comercialitzador o expenedor (cens B) estarà formada pel mateix nombre de vocals, i figura en l'annex I.  
f) Consell Regulador de la Denominació Específica «Jijona»: te representació dels sector elaborador (cens A) i la del sector de comercialització (Cens B) estarà formada per igual nombre de vocals, i s'indica en l'Annex I.  
g) Consell Regulador de la Denominació Específica «Cireres de la Muntanya d'Alacant»: la representació del sector (Cens A) i del sector magatzemista, condicionador o envasador (Cens B) estarà formada pel mateix nombre de vocals, i figura en l'Annex I.  
Article disset. Presentació de candidatures  
Podran proposar candidatures:  
a) Per als censos de productors agraris ressenyats en els consells reguladors de l'article novè que els regule, les organitzacions professionals agràries d'àmbit nacional implantades a la Comunitat Valenciana en col·laboració, si escau, amb les federacions de cooperatives regulades en l'article 86 de la Llei de Cooperatives de la Comunitat Valenciana, com també les agrupacions d'electors que estiguen avalades per un mínim del 5 per cens del total del cens que es tracte.  
b) Per al censos distints dels productors agraris, i sempre que estiguen implantades a les zones de producció quan aquestes estiguen previstes en el respectiu reglament del consell regulador, les associacions empresarials i les federacions de cooperatives. Així mateix, les agrupacions d'electors que siguen avalades pel cinc per cent, si més no, del total d'electors del cens respectiu.  
Article divuit. Requisits de les candidatures  
1. Les Llistes es presentaran davant les juntes electorals de denominació corresponents, i expressaran clarament les dades següents:  
a) Denominació de l'entitat (associació, organització, federació o agrupació) que les propose.  
b) Nom i cognoms dels candidats que s'hi inclouen.  
c) Ordre de col·locació dels candidats i els seus suplents, dins de cada Llista.  
2. La secretaria de la junta electoral de denominació diligenciarà les Llistes presentades i farà constar la data i l'hora de presentació, alhora que n'expedirà un rebut, si hom el demanava. Així mateix, adjudicarà a cada Llista un nombre segons l'ordre de presentació.  
3. Les Llistes es presentaran acompanyades de declaracions d'acceptació de les candidatures, subscrites pels candidats, que hauran de tenir les condicions d'elegibilitat.  
4. Serà requisit indispensable per a l'admissió de les candidatures per la junta electoral de denominació corresponent, el nomenament per a cada Llista d'un representant, candidat o no, amb domicili a la població on tinga la seu la junta. Aquest representant serà l'encarregat de totes les gestions de la respectiva candidatura davant les juntes electorals, com també rebre totes les notificacions que aquestes facen. La secretaria de la junta electoral de denominació farà constar l?esmentat domicili en el moment de presentació de les candidatures.  
Article dinou. Limitacions  
1. Cap organització professional integrada en una altra de superior no podrà presentar una llista pròpia de candidats si l?ha presentada la de major àmbit. Tampoc no la podrà presentar cap associació empresarial federada o coalitzada si la presentava la respectiva federació o coalició.  
2. Cap cooperativa, federació de cooperatives, organització professional agrària o associació professional no podrà presentar més d'una llista de candidats per al mateix cens.  
3. Les llistes que presenten les organitzacions professionals agràries, les associacions empresarials i, si escau, les federacions de cooperatives hauran d'estar subscrites per aquells qui ostenten la representació, d'acord amb els estatuts.  
4. Les candidatures de les agrupacions d'electors seran representades pels seus promotors, i s'acreditarà la identitat dels qui signen davant la junta electoral de denominació corresponent, la qual comprovarà si les propostes i els adherits figuren en el cens respectiu.  
5. En la presentació de les candidatures no podran emprarse símbols o identificacions pròpies dels partits polítics.  
Article vint. Proclamació de les candidatures  
Finit el termini de presentació de les candidatures, i una vegada transcorreguts dos dies, D + 44 + 2, les juntes electorals de denominació les proclamaran, tret que hi haja causa d'inelegibilitat o no inclusió en el cens. Aquestes circumstàncies, bé denunciades o bé apreciades per la Junta Electoral de Denominació, comportaran l'exclusió del candidat o candidats, i no s'aplicarà la regla establerta en l'article 15-2, encara que la candidatura només serà vàlida si els candidats, titulars i suplents, arriben al nombre de vocals que cal triar per aquest cens.  
Article vint-i-u. Exposició pública i reclamacions  
1. Una vegada proclamades les diverses candidatures el dia D + 46, cada junta electoral de denominació acordarà l?exposició pública en la seua seu durant dos dies, D+46+2.  
2. Durant l?exposició pública, i en els dos dies següents, D+48+2, podran presentar-se recursos contra la proclamació de candidatures davant la junta electoral central, que haurà de resoldre en els dos dies següents, D + 50 + 2, i haurà de comunicar la resolució corresponent el mateix dia o el dia següent, D + 52 + 1, a la junta electoral central i al representant de la candidatura corresponent.  
CAPITOL VI Constitució de meses electorals, votacions i escrutini  
Article vint-i-dos. Composició de les meses electorals  
Es constituiran les meses electorals encarregades de presidir la votació, conservar l?ordre, realitzar l?escrutini i vetlar per la puresa del sufragi. Cada mesa electoral estarà formada per un president i dos adjunts, designats per les juntes electorals de denominació mitjançant un sorteig públic ,el dia D+45, entre els electors que sapient llegir i escriure. Es nomenaran suplents, tant per al president com per als adjunts, pel mateix procediment. En el cas que algun dels designats fos proclamat candidat a vocal, la junta electoral central elegirà el substitut pel mateix procediment.  
Article vint-i-tres. Comunicació del nomenament i recursos  
1. La condició de membre d'una mesa electoral tindrà caràcter obligatori. Una vegada realitzat el sorteig, es comunicarà als interessats el dia D + 45 + 2 perquè en el termini de tres dies, D + 47 + 3, puguen al·legar, les excuses, documentalment justificades que impedesquen l'acceptació. La junta electoral central corresponent resoldrà definitivament, sense ulterior recurs, en el termini de tres dies, D + 50. La no acceptació injustificada podrà sancionar-se amb cinc anys d'inhabilitació per a ser vocal.  
2. Si la causa impeditiva sobrevingués després, l'avís es realitzarà d'immediat i sempre abans de l?hora de constitució de la mesa electoral. En aquest cas, la junta electoral central resoldrà igualment immediatament.  
3. Si cap dels components de la mesa no compareixia al moment de la constitució, aquells que sí que ho hagen fet, ho posaràn en coneixement de la junta electoral central corresponent, que podrà designar lliurement les persones més idònies per a garantir el bon desenvolupament de l?elecció i l?escrutini, si tampoc havien comparegut suficients membres per a constituir-la mesa.  
Article vint-i-quatre. Els interventors  
1. Els representants de cada candidatura podran proposar la designació de dos interventors fins al dia D+47, segons s'indica en l'annex II, davant la junta electoral de cada denominació.  
2. Els interventors formaran part de les meses electorals i podran presenciar la votació i l?escrutini, i signaran així mateix, les actes de constitució de la mesa i de l?escrutini.  
3. Els interventors hauran de ser electors de la seua mesa electoral i no candidats, tret d'impossibilitat al·legada i apreciada per les juntes electorals de denominació, per causa del reduït nombre d'electors dels cens respectiu.  
4. Les juntes electorals de denominació expediran en qualsevol cas, les oportunes credencials perquè aquests acrediten llur condició davant la mesa electoral.  
Article vint-i-cinc. Nombre i lloc de les meses electorals  
El nombre de meses electorals i llur ubicació per cadascuna de les seccions existents el fixarà la junta electoral central corresponent, atenent al fet que tots el electors disposen de les majors facilitats possibles per a exercitar el dret al vot. En qualsevol cas, ens atendrem a allò que preveu la secció II del capítol III, relativa a les meses i les seccions electoral, de la Llei Orgànica 5/1985, de 19 de juny, del Règim Electoral General.  
Article vint-i-Sis. Constitució de les meses electorals  
1. El president i els dos adjunts de cada mesa electoral, com també els suplents, es reuniran a les nou hores del dia 29 de juny al local que s'haja designat.  
2. Si el president no acudia el substituirà el seu suplent, i si també fallava aquest, el primer adjunt i el segon, adjunt, per aquest ordre. Els adjunts que ocupaven la presidència o que no haguessen acudit se substituiran pels seus suplents.  
3. En cap cas no podrà constituir-se la mesa sense la presència d'un president i de dos adjunts.  
4. A les nou hores i mitja el president estendrà l'acta de constitució de la mesa i la signarà ell, els adjunts i els interventors si n'hi havia. En l'acta s'expressarà necessàriament el nom del president i dels adjunts que formen la mesa, i la relació d'interventors, si n'hi havia, amb indicació de la candidatura que representen.  
5. Així mateix es farà constar qualsevol incident que efecte el bon ordre als locals, juntament amb el nom i cognoms d'aquells qui l'havien alterat.  
6. El president de la mesa tindrà, dins el local, la plena autoritat per a mantenir l'ordre, assegurar la Llibertat dels electors i vetlar per l'observança de la Llei.  
Article vint-i-set. Documentació de les meses electorals  
1. La documentació que complimeritaran les respectives meses electorals, i que trametran a la seua junta electoral central, serà la següent:  
a) l'acta de constitució de la mesa.  
b) La relació dels interventors que han comparegut.  
c) L'acta d'escrutini que indique els certificats expedits.  
d) La certificació de l'acta d'escrutini.  
2. La remissió dels tres primers documents serà en sobre tancat  
Article Vint-i-vuit. Inici i final de la votació  
1. Una vegada estesa l'acta de constitució de la mesa, la votació s'iniciarà a les deu hores i continuarà sense interrupció, fins a les vint hores.  
2. Només per causa de força major no començarà o se suspendrà, una vegada començat, l'acte de votació, sempre sota la responsabilitat del president de la mesa. Aquest resoldrà sobre això en escrit raonat, i l?enviarà el mateix dia de la votació, immediatament després destendre'l, en mà o per correu certificat, a la junta electoral central perquè aquesta comprove la certesa dels motius i declare el que procedesca, i sí cal, exigir les responsabilitats que escaiguessen. Una còpia de l?escrit restarà en poder del president de la mesa.  
3. En cas de suspensió de la votació no es tindran en compte els vots emesos ni es procedirà a l'escrutini. Llavors, el president ordenarà la destrucció dels sobres amb les paperetes dipositades en l'urna i ho farà constar en l?escrit a què fa referència l'apartat anterior.  
Article vint-i-nou. Prohibició de propaganda i auxili dels cossos i forces de seguretat de l?estat  
1. Ni als locals electorals, ni als encontorns no podrà emprar-se cap tipus de propaganda a favor de cap candidatura. Tampoc no es podran formar grups susceptibles d'entorpir, dificultar o coaccionar el lliure exercici del dret de vot.  
2. El president de la mesa prendrà totes les mesures que estime necessàries per a garantir el lliure desenvolupament de la votació i podrà recórrer, si cal, a les forces i cossos de seguretat de l?estat i de la policia local, que li prestaran dins i fora dels locals els auxilis que requeresca, a l?empara de la legislació sobre règim electoral general.  
Article trenta. Exercici del dret de vot  
El dret a votar s'exercirà després de l'acreditació prèvia de l?inscripció de l?elector en les llistes certificades del cens i la verificació de la seua identitat, mitjançant l?exhibició del document nacional d'identitat, passaport o permís de conduir.  
Article trenta-u. Inici de la votació.  
U votació serà personal, lliure i secreta. El president anunciarà l?inici amb les paraules: «Comença la votació» o «Empieza la votación».  
Article trenta-dos. Desenvolupament de la votació  
1. Els electors s'acostaran un a un a la taula i manifestaran el nom i cognoms. Després que els adjunts i, si escau, els interventors, comproven en les Llistes dels censos la inclusió del votant i la seua identitat, i després d'anotar que es presenta a votar, l'elector lliurarà en mà al president la papereta introduïda en un sobre del color corresponent.  
2. El president, a la vista - del públic i després d'anunciar  
el nom de, l?elector dirà en veu alta «vota», i dipositarà en l?urna el sobre lliurat.  
Article trenta-tres. Acabament de la votació  
A les vint hores el president anunciarà que s'ha acabat la votació i no permetrà l'entrada al local a ningú. Demanarà si algun dels electors presents lo ha votat encara, i admetrà els vots de tots els qui es troben dins el local i tot seguit votaran els membres de la mesa i els interventors si n'hi havia. Després es signaran les actes per tots aquests.  
Article trenta-quatre. Escrutini  
Acabada la votació, el president de la mesa electoral, la declararà tancada i començarà l?escrutini, en acte públic, dessegellant cada urna i els sobres se n'extrauran un a un, cada papereta del seu sobre i es llegirà en veu alta la denominació de la candidatura. Una vegada llegida, es posarà de manifest cada papereta a la resta de la mesa i al públic, i al final es confrontarà el nombre total de paperetes amb el de votants anotats.  
Article trenta-cinc. Vots nuls i vots en blanc  
1. Són vots nuls:  
a) Els emesos en sobres o en paperetes no oficials, així com també els emesos en papereta sense sobre o en sobre que continga més d'una papereta de diferent candidatura o de cens. Si al sobre hi havia més d'una papereta de la mateixa candidatura, es computarà només un vot.  
b) Els vots emesos en paperetes en les quals s'haguessen modificat, afegit, senyalat, o ratllat els noms dels candidats que hi figuren o alterat el seu ordre de col·locació, això com també les paperetes en les quals s'hagués produït qualsevol altra alteració.  
c) Els vots emesos en sobres en els quals s'hagués produït qualsevol alteració de les indicades en els paràgrafs anteriors.  
2. Són vots en blanc, però vàlids, aquells sobres que no continguen papereta.  
Article trenta-sis. Acta de l'escrutini  
1. Fet el recompte de les paperetes d'acord amb les operacions anteriors, el president preguntarà si hi ha propostes o reclamacions contra l'escrutini. Si no se'n feren o després de ser resoltes per la majoria de la mesa, s'anunciarà en veu alta el resultat, especificant el nombre d'electors, el nombre de votants, els vots en blanc, el de vots nuls, i els vots obtinguts per cada candidatura.  
2. Els sobres i les paperetes que s'extraguen de les urnes  
es destruiran davant dels presents, tret dels que haguessen estat objecte de reclamació que s'uniran a l'acta una vegada rubricades pels membres de la mesa en el revers.  
3. Concloses aquestes operacions, el president, els adjunts i els interventors si n'hi havia, de la mesa, signaran l'acta de la sessió i l'escrutini. S'hi expressarà detalladament el nombre d'eclectors segons les Llistes del cens electoral, el nombre de votants, els vots nuls, els vots vàlids, els vots en blanc i els vots obtinguts per cada candidatura, i es consignaran sumàriament les reclamacions o propostes formulades, les resolucions fetes per la mesa, i les incidències, si ni 'hi havia, amb indicació dels noms i cognoms dels que les van produir.  
Article trenta-set. Publicació dels resultats i remissió de la documentació a les juntes electorals de denominació  
1. A continuació es certificarà els resultats i es fixaran en la porta del local on s'hagués realitzat la votació.  
2. Finalment es trametrà pel president, a la junta electoral de denominació, el sobre tancat amb l'acta original de l?escrutini, l'acta de constitució de la mesa i la relació d'interventors; i fora del sobre, certificació de l?escrutini. L'esmentat sobre tancat serà signat pels membres de la mesa en la solapa per tal de garantir el seu contingut.  
CAPITOL VII  
Proclamació de vocals electes i procediment d'elecció del president del consell regulador  
Article trenta-vuit. Determinació del vocals electes  
Rebuda la documentació en sobre tancat de totes i cadascuna de les meses electorals, cada junta electoral de denominació procedirà a la seua obertura, a l'atribució de vocàlics i, si s'escau, suplències segons els articles 163.1 i 164.1 de la Llei Orgànica 5/1985, de 19 de juny, del Règim Electoral General.  
Article trenta-nou. Proclamació dels vocals electes  
1. La junta electoral central, una vegada finalitzada l'assignació de llocs conformement a l'article anterior, i com a màxim als cinc dies de la celebració de les votacions, D + 56 + 5, proclamarà en acte públic i a través del seu president, els vocals electes per al consell regulador de la denominació respectiva, es publicaran els resultats en la seu de la junta electoral de denominació, i es trametran immediatament a la junta electoral central.  
2. En els dos dies següents, D + 61 + 2, es podrà recórrer a la proclamació dels vocals electes davant de la junta electoral central, que resoldrà en els quatre dies següents, D + 63 + 4, i ho comunicar a les juntes electorals de denominació i al recurrent.  
3. El mateix dia o l?endemà, es remetran les oportunes credencials als candidats electes, a través dels representants de cada candidatura.  
Article quaranta. Constitució del nou consell regulador  
1. Als dotze dies de la votació, D+56+12, el consell regulador celebrarà sessió plenària, i destituirà els anteriors vocals en funcions i prendran possessió els nous. A continuació, i en la mateixa sessió, el nou consell en ple triarà la persona que proposarà a la Conselleria d?agricultura i Pesca per al seu nomenament com a president, amb constància del nombre de vots obtinguts per cadascun dels candidats.  
2. En el cas que el president s'haja triat d'entre els vocals amb la finalitat de mantenir la paritat en les votacions, el president perdrà el vot de qualitat, i no serà necessari cobrir el seu Lloc de vocal.  
DISPOSICIONS FINALS  
Primera  
Faculte el Director General d'innovació i Promoció Agrària perquè puga dictar les disposicions necessàries per al desplegament i L'execució d'aquesta ordre.  
Segona  
Aquesta ordre entrarà en vigor el dia 4 de maig.  
València, 21 d'abril de 1992.  
El Conseller d?agricultura i Pesca,   
LLUIS FONT DE MORA I MONTESINOS  
ANNEX I  
Composició dels consells reguladors  
Nombre de vocals  
 Cens A Cens B Cens C Cens D  
   
Denominació d'Origen «Alacant» 3 (a) 1 1 3  
Denominació d'Origen «Utiel Requena» 6 (b) 1 2 5  
Denominació d'Origen «València» 5 (e) 1 2 4  
Denominació d'Origen «Nespres Callosa d'En Sarrià» 3 3 - -  
Denominació d'Origen «Raïm de Taula Embossat del  
Vinalopó» 4 4 - -  
Denominació Específica «Licors Tradicionals d'Alacant» 6 - - -  
Denominació Específica «Xufa de València i Orxata  
Valenciana de Xufa» 6 6 - -  
Denominació Específica «Jijona» 4 4 - -  
Denominació Específica «Cireres de la Muntanya d'Alacant» 3 3 - -  
(a) 1 Zona Moscatell  
(b) 2 Requena, els seus llogarets i Siete Aguas; 2 Utiel i els seus llogarets; 1 Venta del Moro i els seus llogarets ;1 Sinarcas, Camporrobles, Caudete de las Fuentes, Villargordo del Cabriel i Fuenterrobles.  
(c) 1 l'Alt Túria; 1 Clarià; 3 Valentí i Moscatell.  
ANNEX II  
Calendari electoral  
D: data d'entrada en vigor de l?ordre.  
D + 4: presentació de candidats a vocals per a la junta electoral central, de representants d'organitzacions professionals, empresarials, cooperatives, etc., davant la Direcció General d'innovació i Promoció Agrària de la Conselleria d'Agricultura i Pesca.  
D + 4 + 2: designació dels vocals de la junta electoral central.  
D + 6 + 1: constitució de la junta electoral central.  
D + 7 + 2: presentació de possibles recursos davant el Director General d'innovació i Promoció Agrària contra la designació de vocals de la junta electoral central.  
D + 10: presentació de candidatures a vocals per a cada junta elector, central, de representants d'organitzacions professionals, empresarials, cooperatives, etc, davant la direcció territorial de la Conselleria d'Agricultura i Pesca corresponent.  
D + 9 + 2: resolució dels recursos i constitució definitiva de la junta electoral central.  
D + 10 + 3: designació pels directors territorials dels vocals de les juntes electorals de denominació, la comunicació i l?exposició al tauler d'anuncis de la direcció territorial.  
D + 13 + 2: constitució de les juntes electorals de denominació.  
D + 15 + 2: acabament del termini per a interposar recursos contra la constitució de les juntes electorals de denominació.  
D + 17 + 2: resolució dels recursos per la junta electoral central sobre la composició definitiva de les juntes electorals de denominació.  
D + 20: constitució definitiva de les juntes electorals de denominació.  
D + 24: el darrer dia d'enviament per part dels consells reguladors dels censos electorals a les juntes electorals de denominació.  
D + 24 + 4: exposició pública dels censos electorals al llarg de sis dies.  
D + 28 + 6: el darrer dia per a presentar reclamacions als censos davant les juntes electorals de denominació.  
D + 34 + 4: resolució de les reclamacions als censos per les juntes electorals de denominació.  
D + 38 + 3: exposició dels censos definitius per les juntes electorals de denominació.  
D+ 41 + 3: el darrer dia per a interposar recurs contra els censos electorals davant la junta electoral central.  
D + 44: acabament del termini de presentació de les candidatures als diversos censos davant les juntes electorals de denominació i, si escau, dels interventors de les meses electorals.  
D + 44 + 2: resolució dels recursos als censos electoral definitius per la junta electoral central.  
D + 45: sorteig públic per a triar els presidents i adjunts de les meses electorals.  
D + 46: proclamació de les candidatures per les juntes electorals de denominació.  
D + 47: Termini final per a la designació dels interventors.  
D +46+ 2: exposició pública de les candidatures proclamades  
D + 48 + 2: recursos contra la proclamació de candidatures davant la junta electoral central.  
D + 50 + 2: resolució per la junta electoral central dels recursos contra la proclamació de candidatures.  
D + 56: dia de la votació.  
D + 56 + 5: termini final per a la proclamació dels vocals electes per les juntes electorals de denominació.  
D + 61 + 2: recursos davant la junta electoral central contra la proclamació dels vocals electes. Expedició de les credencials per les juntes electorals i la denominació, si no hi ha recursos.  
D + 63 + 4: resolució dels recursos per la junta electoral central i expedició, si escau, de les oportunes credencials.  
D + 68: sessió de constitució dels nous consells reguladors i d'elecció del president.  
ANNEX III  
Consell regulador de la denominació: Full núm.   
Eleccions per a la renovació del consell regulador  
Zona o subzona :  
Municipi:  
Cens  
   
Número Cognoms i nom Domicili Secció Observacions  
de orden del titular o entitat Electoral  
   
Diligència: per a fer constar que aquest «cens provisional» de titulars de   
compost per fulls numerats, amb un total d censats,  
va estar exposat al públic als locals d per a presentar les reclamacions al llarg dels dies a , ambdós inclosos.  
 , d de 1992  
(Observació: és interessant que aquesta darrera diligència la confeccione el consell regulador en forma de segell i [tampó] per a poder col·locar-la en el Lloc adient del darrer full i en el nombre d'exemplars que calga. Els fulls intermedis entre el primer i el darrer, que han de numerar-se, hi haurà prou que porten com a encapçalament l'esmentat segell entre les dues rectes paral·leles horitzontals).


Còpia Permalink ELI